उर्वरक और कीटनाशक की नहीं होती जरूरत; जीवामृत से बढ़ती है पैदावार
Low-cost Agriculture Business Ideas; What Is The Zero Budget Natural Farming? And How Is Zero Budget Natural Farming Different From Natural Farming? Follow Farmer's Unique Marketing Idea On Dainik Bhaskar (दैनिक भास्कर)
करिअर फंडा में खेती सबंधित आर्टिकल्स को मिली जबरदस्त सफलता को देखते हुए हम आज से 'हार्वेस्ट हीरो' शुरु करने जा रहे हैं। इसमें हम भारत में खेती और कृषि व्यापार के क्षेत्र में होने वाले इनोवेशंस, इन्वेंशंस और उनसे सबंधित व्यक्तियों को कवर करेंगे।
इसकी शुरुआत हम एक ऐसे उद्यमी से करने जा रहे हैं, जो ना केवल एक एग्री-आंत्रप्रेन्योर हैं बल्कि एग्रीकल्चर साइंटिस्ट भी है। वे 'जीरो बजट नेचुरल फार्मिंग (ZBNF)' के प्रणेता हैं और खेती का उनका यह तरीका छोटे किसानों के बीच विशेष रूप से लोकप्रिय है। यह तरीका ना केवल महंगे उर्वरक और कीटनाशक के खर्चों से बचाता है, साथ ही पर्यावरण और मनुष्य के स्वास्थ्य के के लिए भी अनुकूल है।
करिअर फंडा में स्वागत!
वर्ष 1949 - आजाद भारत का दूसरा वर्ष। पंडित भवानी प्रसाद मिश्र के शब्दों में सतपुड़ा के घने, नींद में डूबे हुए से, ऊंघते और अनमने जंगलों से घिरा मध्य भारत का विदर्भ क्षेत्र।
काली मिटटी में उगती सफेद कपास हो या कई मशहूर बॉलीवुड गानों के डांस स्टेप्स को इंस्पायर करने वाला 'लावणी' नृत्य या फिर मराठा सेना को ताकत देने वाली मसालेदार पिठला-भाखरी या मीठी पुरण-पोड़ी, ये सब इस क्षेत्र की खासियत हैं।
सुभाष पालेकर 
इसी क्षेत्र के एक छोटे से गाँव बेलोरा में पालेकर दंपति के यहां जन्म होता है सुभाष का। 'किसान का बेटा' आगे चल कर इसी क्षेत्र में उच्च शिक्षा पाता है और बन जाता हैं एग्रीकल्चर साइंटिस्ट।
एक युवा के रूप में उन्हें सतपुड़ा और विदर्भ क्षेत्र में रहने वाले आदिवासियों जैसे गोंड, बैगा, कोलम आदि की खेती करने की प्राकृतिक विधियां बहुत लुभातीं। उन्होंने सालों तक इन विधियों का अध्ययन किया। समाज सुधारक संत तुकाराम और मराठी कवि संत ज्ञानेश्वर की समानता, सरलता, प्यार, करुणा और सेवा की भावना से प्रेरणा लेने वाले सुभाष पालेकर, रसायनों के उपयोग से हुए 'ग्रीन रेवोल्यूशन' से काफी आहत हुए और इस प्रकार नींव पड़ी 'जीरो बजट नेचुरल फार्मिंग' की।
ऑर्गेनिक और नेचुरल फार्मिंग में अंतर
ऑर्गेनिक खेती में सर्टिफिकेशन और स्टैंडर्ड मानक होते हैं, नेचुरल में नहीं। ऑर्गेनिक में कुछ रसायन और फर्टिलाइजर इस्तेमाल होते हैं, नेचुरल में बिलकुल नहीं। सुभाष पालेकर का सिस्टम नेचुरल है।
ZBNF कैसे कार्य करती है
सुभाष पालेकर की 'जीरो बजट नेचुरल फार्मिंग (ZBNF) में मल्चिंग, क्रॉप रोटेशन, इंटरक्रॉपिंग, बीज उपचार और कंपोस्टिंग शामिल हैं। इस विधि को एक बंद-लूप प्रणाली बनाने के हिसाब से डिजाइन किया गया है। इसमें एक फसल से निकलने वाले कचरे का खाद बनाया जाता है और उसका उपयोग अगली फसल के लिए किया जाता है। इस तरह मिट्टी को लगातार प्राकृतिक पोषक तत्वों से समृद्ध किया जाता है।
ZBNF पारंपरिक खेती के सिद्धांतों पर आधारित है, जिसमें मिट्टी को समृद्ध करने और पौधों के विकास को बढ़ावा देने के लिए गाय के गोबर, गोमूत्र और अन्य प्राकृतिक सामग्रियों का उपयोग किया जाता है। इस मिश्रण को ‘जीवामृत’ कहते हैं, जिसमें गोबर, गोमूत्र, गुड़, चना बेसन और मिट्टी होती है। इसे खेत में डाला जाता है।
इस तरीके में किसी बाहरी सामग्री जैसे उर्वरक, कीटनाशक या आनुवंशिक रूप से संशोधित बीज की आवश्यकता नहीं होती है।
सस्ती और पर्यावरण के अनुकूल खेती की प्रथा
पालेकर की ZBNF पद्धति को भारत में कई जगह किसानों द्वारा अपनाया गया है। इस तरीके को मिट्टी के स्वास्थ्य में सुधार, फसल की पैदावार में वृद्धि और इनपुट लागत को कम करने का श्रेय दिया जाता है। यह विधि छोटे पैमाने के किसानों के बीच विशेष रूप से लोकप्रिय है, जिनके पास सीमित संसाधन हैं और महंगे उर्वरक और कीटनाशक खरीदने का जोखिम नहीं उठा सकते हैं।
सावधानी
ऑर्गेनिक और नेचुरल फार्मिंग अच्छी टेक्नीक्स हैं, लेकिन ये बात ध्यान रखना जरूरी है कि रासायनिक उर्वरक पर आधारित ग्रीन रेवोल्यूशन (हरित क्रांति) ने ही भारत की कृषि पैदावर जबरदस्त तरीके से बढ़ाई थी। आज हमारी खाद्य सुरक्षा पूरी तरह इसी पर टिकी हुई है। रातों-रात अचानक से परिवर्तन नहीं हो सकते और करने का प्रयास भी नहीं होना चाहिए।
सारांश
सुभाष पालेकर ने प्राकृतिक खेती पर कई किताबें लिखी हैं, जिनमें ‘द फिलॉसफी ऑफ जीरो बजट नेचुरल फार्मिंग’ और ‘नेचुरल फार्मिंग - लर्न फ्रॉम द गुरु’ शामिल हैं। उन्होंने भारत और अन्य देशों में किसानों के बीच प्राकृतिक कृषि पद्धतियों को बढ़ावा देने के लिए कई कार्यशालाएं और प्रशिक्षण कार्यक्रम भी आयोजित किए हैं।
पालेकर को कई पुरस्कारों से सम्मानित किया गया है, जिसमें पद्मश्री भी शामिल है। उनकी ZBNF पद्धति को श्रीलंका, नेपाल और भूटान जैसे अन्य देशों में किसानों द्वारा अपनाया गया है।
आज का करिअर फंडा यह है कि खेती में नवीनतम विकास अब पर्यावरण, स्वास्थ्य और कृषि उपज तीनों के बैलेंस से होगा। 
कर के दिखाएंगे!
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
1) कॉम्पिटिटिव एग्जाम्स में गड़बड़ी से करोड़ों युवा परेशान:पेपर लीक और एग्जाम कैंसिल होने से सालों हो जाते हैं बर्बाद
2) स्काउट एंड गाइड मूवमेंट के पांच जरूरी सबक:बचपन से मिलती है जिम्मेदार बनने की ट्रेनिंग; सीखते हैं टीमवर्क और लीडरशिप
3) छोटे बिजनेस के लिए फंडिंग जुटाने के 5 तरीके:वेंचर कैपिटल ही नहीं सरकारी स्कीम्स से भी मिल सकता है फंड
4) भारत में अच्छी और सस्ती शिक्षा के विकल्प:सरकार-एनजीओ देते हैं स्कॉलरशिप; इन गवर्नमेंट स्कूलों में मिलती है क्वालिटी एजुकेशन
5) हमेशा मोटिवेट रहने के लिए पांच टिप्स:खुलकर सोचें, चीजों को पकड़कर ना बैठें और खुद में इन्वेस्ट करें
6) शब्द बनने की कहानियों से बढ़ाएं इंग्लिश नॉलेज:नॉस्टेल्जिया को माना जाता था बीमारी, हैरी पॉटर से आया वर्ड मगल
7) ज्योतिराव और सावित्रीबाई फुले के जीवन से सबक:मजबूत नेतृत्व और दृढ़ संकल्प के साथ की थी महिला शिक्षा की शुरुआत